Erba' Skrizzjonijiet fil-Kor tal-knisja Min jaf kemm. il-darba ħarisna b'ammirazzjoni lejn l-abside barokka tal-knisja tagħnall Nitgħaxxqu. bil- proporzjon ta'dak kollu li jsawwar dan il-ġmiel: il-pittura tat-titular li ħarġet minn idejn Mattia Preti, iż-żewġ kwadri ta' Francesco Zahra, il-pittura fuq il- kwadru tat-titular ii tirrappreżenta lill- Missier Etern, iż-żewġt istatwi tal-ġebel, San Pietru u San Pawl ta' l-aħwa Fabri, il-lapida funerarja li tinsab fin-nofs tal-paviment ta' wara l-artal maġġur u preċiżament fuq il-kripta, biex ma nsemmux ukoll il-pitturi fis-saqaf u fuq it-twieqi tal-magħruf pittur Malti Lorenzo Pisani. Ħafna drabi ma nagħtux każ tal-erba' Skrizzjonijiet li hemm f'dan il-lokal. jista' jkun b'distrazzjoni jew għax miktuba bil-Latin. Għalhekk tajjeb'li nkunu nafu x'fihom. Biex nibdew minn ta' fuq jiġifieri mill- pittura li tinsab fuq it-titular tgħid : Hawnhekk inti tgħix dejjem biex taqbeż għalina Din hija silta meħuda mill-Ittra lil- Lhud, preċiżament mill-Kap. 7, 24-25 u naturalment qed tirreferi għal Kristu li wara li temm il-missjoni tiegħu fuq din l-art, issa qiegħed fuq il-leminija tal- Siġġiewi Festival Brass Band Festa 2079 Missier bħala avukat tagħna, B'danakollu fl-iskrizzjoni din il-kwotazzjoni qed tirreferi għal San Nikola li hawnhekk (bil-Latin hic) ma jehdiex jidħol għalina quddiem il-Mulej kif ifakkarna Patri Delia fl-innu lill-Qaddis: 'Inti dejjem waqaft magħna' Meta niġu għall-kwadru ta' Francesco Zahra fuq ix-xellug, jeħtieġ niftakru li fl- ewwel żminijiet il-Knisja kellha tgħaddi minn martirju intern u estern, Kien hemm nies barra l-Knisja li kienu pagani . u idolatri. Fuq quddiem insibu l-Istat jew l-Imperu ta' Ruma, liema stat kien ippersonifikat fil-persuna tal-Imperatur li kien meqjus bħala divin u għalhekk jistħoqqlu kull ġieh bħall-allat. Kull min kien jiċħad dan il-ġieh kien ikollu jħallas qares għalih. U hekk ġralhom l-insara li ma ridux ibaxxu rashom għal din il-liġi. San Nikola għex fil-qalba tal- persekuzzjoni mqanqla mill-Imperatur Dioklezjanu u l-mexxej ta' warajh fin- naħa tal-Imperu tal-Lvant, Massiminu Daia (309-312). Il-persunalità u l-ħeġġa ta' San Nikola kienu ċari biżżejjed biex jesponuh fix-xenarju ekkleżjastiku u politiku u għalhekk wieħed jissopponi li kien fil- mira tal-awtoritajiet pubbliċi li ppruvaw isikktuh billi jitfugħ il-ħabs. Dawn it- tattiċi kienu komuni f'dawk iż-żminijiet ta' persekuzzjoni kif għaddiet minnhom il-Knisja fi żminijietna tant li konna nirreferu għall-Knisja wara l-Purtiera tal- Ħadid bħala l-Knisja tas-Silenzju. U dment li kien il-ħabs Nikola kellu l-faraġ ta' Ġesu u Marija kif ġie deskritt fuq it-tila mill-Pittur Francesco Zahra u mfissra b'dan il-kliem: Mitfugħ il-ħabs, San Nikola kellu l-faraġ ta' Kristu u tal-Verġni Omm Alla: Wieħed tah il-Vanġelu u l-oħra Faċċata ta'din il-pittura nsibu oħra tal- istess Francesco Zahra li tirrappreżenta lil San Nikola jargumenta u jikkonfuta lil Arju fil-Konċilju ta' Niċea fis-sena 325, Dan is-saċerdot għaref iżda supperv minn Lixandra kien ċaħad id-divinita' ta' Kristu bħala t-Tieni Persuna tat-Trinità Qaddisa. San Nikola mimli ħeġġa u għerf qaddis ried juri lil Arju b'mod konkret kif kien possibbli li jeżistu tlett Persuni fAlla wieħed u dan għamlu permezz ta' miraklu: qabad maduma, għafasha bejn idejh u minnha ħareġ tlett elementi :nar, ilma u trab kif tgħid l-iskrizzjoni bil- Latin taħt il-kwadru. San Nikola fil-Konċilju ta' Niċea B'miraklu stqarr it-Trinità Mqaddsa Billi minn maduma ħareġ nar, ilma u trab. L-aħħar kitba li nsibu fil-kor hija fin- nofs tal-paviment li hi lapida funerarja f'ġieh it-Teologu Giovann Battista Tonna Mamo. Dan kien bniedem għaref, ġej minn familja sinjura u li wera ġenerożità Siġġiewi Festival Brass Band Festa 2019 kbira mal-Knisja tas-Siġġiewi. il-kitba li oħtu Anna Cassar Tonna hi biżżejjed biex tagħtina ħjiel ta' dak li wettaq ħuha fil-karriera tiegħu Ekkleżjastika: Lil Giovann Battista Tonna Mamo Kanoniku Teologu tal-Knisja Katidrali, Pro Vigarju ta' Mons. Vinċenz Labini Arċisqof ta' Rodi u isqof ta' Malta fil-Belt Notabili u s-Subborg tagħha, bniedem marbut b'ħafna rigali ma' San Nikola Arċisqof ta' Mvra, ordna li jindifen mal-Presbiteri ta' din il- Parroċċa u miet fis-sena tal-grazzja 1796 fil-jum tas-7 ta' Diċembru fl-età ta' 77 sena oħtu s-Sinjura Anna Cassar Tonna hawnhekk qiegħdet.